હૅલ્મેટ ચાર રસ્તા પાસે વિશાળ એરકન્ડિશન્ડ હોલમાં વિષાદમય વાતાવરણ વચ્ચે શેઠ હરિવલ્લભદાસની બીજી પત્નીના બેસણાનો કાર્યક્રમ ચાલુ હતો. સહાનુભૂતિ દર્શાવવા અને હાજરી પૂરાવવા માટે લોકો આવી રહ્યા હતા. અંદર બેઠેલામાંથી પોતપોતાનો સમય સાચવવા માટે ઊભા થઈને લોકો બહાર પણ નીકળી રહ્યા હતા. મંચના ખૂણામાં બેઠેલાં ગાયક-ગાયિકા સાજિંદાઓના સથવારે જીવનની ક્ષણભંગુરતાનાં ગીતો પીરસીને વાતાવરણને વધુ ગમગીન બનાવી રહ્યાં હતાં. મંચ પર મંજુલા દેવીની વિશાળ છબીની બંને તરફની ખુરસીઓમાં શેઠ હરિવલ્લભદાસ અને એમનો પરિવાર ઉદાસી ઓઢીને બેઠો હતો.